CELEX: 32020D2060
Language: sl
Date: 2020-12-07 00:00:00
Title: Sklep Sveta (EU) 2020/2060 z dne 7. decembra 2020 o stališču, ki se v imenu Evropske unije zastopa v Odboru za trgovino, ustanovljenem na podlagi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani, glede spremembe navedenega sporazuma zaradi upoštevanja pristopa Neodvisne države Samoe in Salomonovih otokov

15.12.2020   
               
               
                  SL
               
               
                  Uradni list Evropske unije
               
               
                  L 424/23
               
            
         SKLEP SVETA (EU) 2020/2060
         z dne 7. decembra 2020
         o stališču, ki se v imenu Evropske unije zastopa v Odboru za trgovino, ustanovljenem na podlagi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani, glede spremembe navedenega sporazuma zaradi upoštevanja pristopa Neodvisne države Samoe in Salomonovih otokov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Začasni sporazum o partnerstvu med Evropsko skupnostjo na eni strani in pacifiškimi državami na drugi strani (1) (v nadaljnjem besedilu: Sporazum), ki vzpostavlja okvir za sporazum o gospodarskem partnerstvu, je bil podpisan v Londonu 30. julija 2009. Sporazum od 20. decembra 2009 začasno uporablja Neodvisna država Papua Nova Gvineja in od 28. julija 2014 Republika Fidži.
                  
               
                     (2)
                  
                  
                     Člen 80 Sporazuma ureja pristop drugih pacifiški otoških držav. Svet je s sklepoma (EU) 2018/1908 (2) in (EU) 2020/409 (3) odobril pristop Neodvisne države Samoa (v nadaljnjem besedilu: Samoa) in pristop Salomonovih otokov k Sporazumu. Samoa je k Sporazumu pristopila 21. decembra 2018 in ga začasno uporablja od 31. decembra 2018. Salomonovi otoki so k Sporazumu pristopili 7. maja 2020 in ga začasno uporabljajo od 17. maja 2020.
                  
               
                     (3)
                  
                  
                     Po pristopih Samoe in Salomonovih otokov je treba spremeniti Prilogo II k Sporazumu, da se v navedeno prilogo dodata ponudbi teh držav za dostop na trg.
                  
               
                     (4)
                  
                  
                     Člen 68 Sporazuma ustanavlja Odbor za trgovino, ki obravnava vse zadeve, ki so potrebne za izvajanje Sporazuma.
                  
               
                     (5)
                  
                  
                     Svet je s Sklepom (EU) 2019/1707 (4) določil stališče, ki se v imenu Unije zastopa v Odboru za trgovino v zvezi s temi spremembami. Odbor za trgovino je na svoji sedmi seji, ki je potekala 3. in 4. oktobra 2019, sprejel priporočilo pogodbenicam Sporazuma, v katerem jim je med drugim priporočil spremembo Sporazuma zaradi upoštevanja pristopa Samoe in prihodnjih pristopov drugih pacifiških otoških držav.
                  
               
                     (6)
                  
                  
                     Člen 13 Sporazuma določa, da lahko Odbor za trgovino s soglasjem spremeni Prilogo II k Sporazumu na kakršen koli način, za katerega meni, da je primeren. Odbor za trgovino bo tako lahko na svoji osmi seji uvedel to tehnično spremembo Sporazuma zaradi upoštevanja pristopov Samoe in Salomonovih otokov.
                  
               
                     (7)
                  
                  
                     Unija bi morala določiti stališče, ki se zastopa na osmi seji Odbora za trgovino glede predlagane spremembe.
                  
               
                     (8)
                  
                  
                     Stališče Unije na osmi seji Odbora za trgovino bi zato moralo temeljiti na osnutku sklepa Odbora za trgovino –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na osmi seji Odbora za trgovino glede spremembe Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani zaradi upoštevanja pristopa Neodvisne države Samoe in Salomonovih otokov, temelji na osnutku sklepa Odbora za trgovino (5).
         
         
            Člen 2
            Ta sklep začne veljati na dan sprejetja.
         
         
            V Bruslju, 7. decembra 2020
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  UL L 272, 16.10.2009, str. 2.
         
            (2)  Sklep Sveta (EU) 2018/1908 z dne 6. decembra 2018 o pristopu Samoe k začasnemu Sporazumu o gospodarskem partnerstvu med Evropsko skupnostjo na eni strani in pacifiškimi državami na drugi strani (UL L 333, 28.12.2018, str. 1).
         
            (3)  Sklep Sveta (EU) 2020/409 z dne 17. februarja 2020 o pristopu Salomonovih otokov k začasnemu sporazumu o gospodarskem partnerstvu med Evropsko skupnostjo na eni strani in pacifiškimi državami na drugi strani (UL L 85, 20.3.2020, str. 1).
         
            (4)  Sklep Sveta (EU) 2019/1707 z dne 17. junija 2019 o stališču, ki se v imenu Evropske unije zastopa v Odboru za trgovino, ustanovljenem na podlagi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani, glede priporočila za nekatere spremembe Sporazuma zaradi upoštevanja pristopa Samoe in prihodnjih pristopov drugih pacifiških otoških držav (UL L 260, 11.10.2019, str. 45).
         
            (5)  Glej dokument ST 11630/20 na http://register.consilium.europa.eu.